Tittelen er av forholdsvis ny dato. I 1963 ble den daværende lederen for den ukrainsk-katolske kirke – Josyp Slipyj, som var metropolitt av Lviv, men levde i eksil i Roma (Vatikanstaten) – opphøyet til storerkebiskop. Hans etterfølger fra 1984 var Myroslav Ivan Ljubatsjivskyj, som også levde i romersk eksil. Sovjetunionens oppløsning gjorde det mulig for ham å flytte tilbake til Lviv i 1991, der han døde i 2000.